text: 76-årig værtshusgæst søgte tilflugt i affaldscontainer
  20 august 2017 kl. 04.56
  Efter et skænderi på et værtshus i Haderslev natten til søndag søgte en beruset 76-årig mand tilflugt i en affaldscontainer.
  Den 76-årige mand var tilsyneladende blevet så skræmt over skænderiet på værtshuset, at han ville skjule sig i en nærliggende affaldscontainer.
  En forbipasserende politipatrulje hjalp manden ud af containeren - og da han ud over beruselse ikke fejlede noget, var politiet så venlige at køre ham hjem.
  - Der var ikke nogen dramatik i episoden, så den kunne løses med lidt omsorg af vores betjente, siger vagtchef Ivan Gohr Jensen, Syd- og Sønderjyllands Politi, søndag morgen til TV SYD.
  Når den 76-årige vågner, vil han ud over eventuelle tømmermænd også få mindelser om opholdet i affaldscontaineren i form af sin kropslugt, da politiets service ikke omfattende et natligt bad.
  Beruset mand havde været i skænderi på et værtshus i Haderslev og havde søgt ly i en affaldscontainer. Hjulpet hjem i seng. #politidk
  
  